
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 85
                                                               din 29 martie 2018
privind susţinerea activităţii Clubului Atletic Municipal Sighişoara, în anul 2018

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 8.644/28.03.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere Hotărârea Consiliului Local Sighişoara nr. 11/29.01.2004 privind participarea Consiliului Local Sighișoara ca membru fondator al Asociaţiei Club Atletic Municipal Sighişoara;

Văzând și Regulamentul de organizare şi funcţionare al Clubului Atletic Municipal Sighişoara, aprobat prin Hotărârea Consiliului Local Sighișoara nr. 26/24.02.2011; 

Ţinând cont de Hotărârea Consiliului Local Sighișoara nr. 208/28.12.2017 privind aprobarea înfiinţării Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara;

Luând în considerare adresa Clubului Atletic Municipal Sighişoara, înregistrată la Municipiul Sighişoara cu nr. 1.002/12.01.2018, prin care prezintă Raportul de activitate pe anul 2017, aprobat de Consiliul Director și adresa înregistrată la Municipiul Sighişoara cu nr. 741/11.01.2018, prin care solicită susţinerea logistică şi financiară a activităţii Clubului Atletic Municipal Sighişoara și în anul 2018;

Ţinând cont de prevederile Legii nr. 273/2006 privind finanţele publice locale, cu modificările şi completările ulterioare şi de faptul că Biroul Buget, Contabilitate, Salarizare din cadrul Municipiului Sighișoara a confirmat existenţa resurselor financiare la bugetul local, pentru soluţionarea în mod favorabil a solicitării Clubului Atletic Municipal Sighişoara;


Având în vedere Raportul de specialitate cu nr. 8.645/28.03.2018 al Direcției Relaţii Publice și Comunicare, prin care se propune susţinerea logistică şi financiară a activităţii Clubului Atletic Municipal Sighişoara, în anul 2018, în vederea consolidării obligațiilor stipulate în Statutul Clubului Atletic Municipal Sighișoara, îndeplinindu-se prevederile legale în acest sens;

În temeiul art. 36 (2) lit. „d”, (6) lit. „a” pct. 6, (9), art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,



              H O T Ă R Ă Ş T E:
Art. 1. Se avizează raportul de activitate al Clubului Atletic Municipal Sighişoara, conform art. 23(1) din Regulamentul de organizare şi funcţionare al Clubului Atletic Municipal, aprobat prin Hotărârea Consiliului Local Sighișoara nr. 26/24.02.2011 privind aprobarea Regulamentului de organizare și funcționare al Clubului Atletic Municipal Sighișoara.
Art. 2. Se aprobă susţinerea logistică şi financiară a activităţii Clubului Atletic Municipal Sighişoara, conform art. 15 şi art. 16 al Regulamentului de organizare şi funcţionare al Clubului Atletic Municipal, aprobat prin Hotărârea Consiliului Local Sighișoara nr. 26/24.02.2011 privind aprobarea Regulamentului de organizare și funcționare al Clubului Atletic Municipal Sighișoara.
Art. 3. Se aprobă alocarea sumei de 105.000 lei din bugetul local, pentru finanţarea activităţii Clubului Atletic Municipal Sighișoara în anul 2018, sumă ce se va plăti în tranşe lunare, decontate pe baza facturilor fiscale și a documentelor justificative.
Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcția Relaţii Publice și Comunicare, Biroul Buget, Contabilitate, Salarizare din cadrul Municipiului Sighișoara şi Clubul Atletic Municipal Sighișoara.
Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 12 voturi ”pentru”și 6 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Relaţii Publice şi Comunicare;
  1 ex. Biroul Buget, Contabilitate, Salarizare – Direcţia Economică;

  1 ex. Clubul Atletic Municipal Sighişoara.

10 ex.
B.A. 
